stanford-oval/wikipedia huggingface dataset:
קווים (אלבום)
שימוש

בפסקול הסרט "לא לשידור" של יעוד לבנון, מופיעים קטעי המוזיקה שהלחין יוני רכטר.
בשנות ה-80 של המאה ה-20, שימשו קטעי האלבום כמוזיקת רקע בערוץ 1 למשל במהלך הצגת תחזית מזג האוויר.
הקטע "קיסריה" שחיבר רכטר מופיע באלבום האוסף "בלי מילים" שיצא בשנת 2006 בהוצאת פונוקול.
הערות שוליים

↑  האלבום קווים, באוסף המוזיקה הישראלית
↑  יואב קוטנר, הביוגרפיה של יוני רכטר באתר סטריאו ומונו
↑  קווים (אלבום) באתר סטריאו ומונו
↑  בלי מילים, יוסמיוזיק, 22 בספטמבר 2006
| מתי כספי |
| --- | --- | --- |
| אלבומי אולפן | מתי כספי (1974) • מתי כספי (הפעמון) (1976) • צד א' צד ב' (1980) • צד נוסף (1980) • סוף היום (1981) • מתי כספי שר סשה ארגוב (1982) • מתתיהו ואלכסנדר (1984) • ילדותי השנייה (1985) • צד ג' צד ד' (1987) • אחד לאחד (1988) • שירים במיץ עגבניות (1989) • בובה מתי (1992) • מתי (1993) • עולם אחר (1998) • דואטים (2000) • את האישה שלי (2005) • נפש תאומה (2010) • כמו בריקוד (2017) |  |
| אלבומי אוסף | כולם שרים את מתי כספי (1975) • בפעם הראשונה (1992) • מתי כספי ואהוד מנור: השירים הגדולים (1994) • חלומות שמורים (1995) • האוסף (1999) • בלדות (2003) • משירי מתי כספי (2003) • המיטב (2004) |  |
| שיתופי פעולה | לא אכפת להם (1970) • ארץ טרופית יפה (1977) • מאחורי הצלילים (1973) • קווים (1981) • שיר אהבה רחוק (1983) • מאחורי הצלילים 1984 (1984) • מאחורי הצלילים 2002 (2002) |  |
| תוכניות והופעות | שירי הבלקן (1980) • עמק הנהר האדום (1981) • ארץ טרופית משגעת (1987) • הופעה חיה בערד (1997) • מה זאת אהבה (2012) |  |
ערך זה הוא קצרמרבנושא אלבומים. אתם מוזמנים לתרום לוויקיפדיה ו.
קסטון ג'וליין

קסטון ג'וליין (באנגלית: Keston Julien; נולד ב-26 באוקטובר 1998 בפורט אוף ספיין שבטרינידד וטובגו) הוא כדורגלן טרינידדי המשחק בעמדת המגן השמאלי בקבוצת שריף טירספול מליגת העל המולדובית ובנבחרת טרינידד וטובגו.
קריירת מועדונים > תחילת הקריירה

ג'וליין החל את הקריירה המקצוענית שלו במועדונים W קונקשן וסן ג'ואן ג'בלוטה מטרינידד וטובגו.
קריירת מועדונים > א.ס. טרנצ'ין

לקראת עונת 2016/2017 חתם ג'וליין בא.ס. טרנצ'ין מליגת העל הסלובקית. ב-8 במרץ 2017 הוא ערך את הופעת הבכורה שלו במועדון, בהפסד 3-1 לסלובן ברטיסלאבה במסגרת הגביע הסלובקי. ב-12 במרץ הוא ערך את הופעת הבכורה שלו בליגה, בניצחון 4-1 על מ.פ.ק. זמפלין מיכאלובצה במסגרת המחזור ה-23 לעונת 2016/2017. בשלוש העונות הראשונות שלו במועדון ערך ג'וליין 20 הופעות ליגה.
ב-27 ביולי 2019 הבקיע ג'וליין את שער הבכורה שלו במועדון, בתיקו 1-1 נגד מ.פ.ק. רוז'ומברוק במסגרת המחזור השני בליגה לעונת 2019/2020. בעונה זו ערך ג'וליין 17 הופעות ליגה, בהן הבקיע שלושה שערים.
קריירת מועדונים > שריף טירספול

ב-17 באוגוסט 2020 חתם ג'וליין בשריף טירספול מליגת העל המולדובית. ב-12 בספטמבר הוא ערך את הופעת הבכורה שלו במועדון, בניצחון 3-0 על דאצ'יה בויוצאני במסגרת המחזור התשיעי בליגה לעונת 2020/2021. ב-3 באוקטובר הבקיע ג'וליין את שער הבכורה שלו במועדון, בניצחון 4-0 על זימברו קישינב במסגרת המחזור ה-13 בליגה. בעונתו הראשונה במועדון ערך ג'וליין 16 הופעות ליגה והבקיע שער אחד, ובסופה זכתה שריף טירספול באליפות מולדובה.
קריירה בינלאומית

ב-6 בספטמבר 2018 ערך ג'וליין את הופעת הבכורה שלו בנבחרת טרינידד וטובגו, בניצחון 2-0 על נבחרת איחוד האמירויות במשחק ידידות.
תארים

אליפות מולדובה (1): 2020/2021
הערות שוליים

↑  Добро пожаловать, Кестон באתר הרשמי של שריף טירספול, 17 באוגוסט 2020 (ברוסית)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "קסטון ג'וליין".
קורפוס האמודאים (דנמרק)

| --- | --- |
סמל הקורפוס
סמל הקורפוס
 פרטים
 מדינה:  דנמרק דנמרק
 שיוך:  כוחות ההגנה של דנמרק
 סוג:  כוחות מיוחדים
 אירועים ותאריכים
 תקופת הפעילות:  17 ביוני 1957 – הווה (67 שנים)
 פיקוד
 יחידת אם:  פיקוד המבצעים המיוחדים
קורפוס האמודאים (בדנית: Frømandskorpset) הוא כוח מיוחד של הצי המלכותי הדני אשר כפוף לפיקוד המבצעים המיוחדים. חיילי הכוח הם אמודאים המתמחים במבצעים מיוחדים.
היסטוריה

הקורפוס הוקם ב-17 ביוני 1957 על פי המודל של שירות הסירות המיוחד הבריטי, ופיקוד המבצעים המיוחדים של הצי הנורווגי. תפקידו העיקרי של קורפוס האמודאים הוא סיורים ימיים, אך מוטלת עליו גם תקיפת ספינות אויב, חבלה במתקני אויב ומשימות נגד טרור ימי. הקורפוס מבצע גם פעילות על היבשה. גם המשטרה מסתייעת בקורפוס למטרות לחימה בטרור ובפלילים. לעיתים נדירות גם רשויות מקומיות משתמשות בקורפוס האמודאים כדי לבדוק מתקנים תת-מימיים.
החל משנת 2008 קורפוס האמודאים משתתף בעיקר בלחימה כנגד פיראטים ברחבי העולם.
לוחם קורפוס האמודאים
קורפוס היגר (דנמרק)

| --- | --- |
סמל הקורפוס
סמל הקורפוס
 עדיף להיות מאשר להיראות
 פרטים
 מדינה:  דנמרק דנמרק
 שיוך:  כוחות ההגנה של דנמרק
 סוג:  יגרים כוחות מיוחדים
 בסיס האם:   הבסיס האווירי אולבורג
 אירועים ותאריכים
 תקופת הפעילות:  1 בנובמבר 1961 – הווה (62 שנים)
 פיקוד
 יחידת אם:  פיקוד המבצעים המיוחדים
קורפוס היגר (בדנית: Jægerkorpset) הוא כוח מיוחד של הצי המלכותי הדני אשר כפוף לפיקוד המבצעים המיוחדים.
היסטוריה

דנמרק הקימה לראשונה כוח יגרים מיוחד כבר בשנת 1785. הכוח עבר גלגולים שונים עד שב-1961 הוקם במתכונתו הנוכחית. במהלך המלחמה הקרה ביצעו חיילי הקורפוס משימות סיור ארוכות טווח במטרה להגן על דנמרק מפלישה אפשרית מצד ברית ורשה. ב-1995 נשלחו חיילי הקורפוס לסרייבו במסגרת מלחמות יוגוסלביה. ב-2002 נפרש הקורפוס באפגניסטן. ב-2013 נהרג יגר מהקורפוס באפגניסטן, והפך בכך לחייל הראשון בתולדות הקורפוס שנהרג בלחימה (למעט ארבעה חיילים שנהרגו בתאונות אימונים).
קודשים קלים

קדשים קלים הם קרבנות שקדושתם קלה יותר מקרבנות קדשי קדשים. בקדשים קלים יש חלק שנאכל לבעלי הקרבן, לאחר שהאימורים מוקטרים על גבי המזבח. רוב הקדשים הקלים הם שלמים. כל הקדשים הקלים הם קרבנות יחיד.
קרבנות הקדשים הקלים הם: שלמי נדבה, שלמי חגיגה, שלמי שמחה, חגיגת ארבעה עשר, שלמי ביכורים, קרבן תודה, איל נזיר (וכן לחם הבא עם התודה ואיל הנזיר), קרבן פסח, מעשר בהמה, בכור בהמה טהורה. כאשר כולם הם סוגים של שלמים פרט לבכור, מעשר ופסח.
הַתּוֹדָה וְאֵיל נָזִיר, קָדָשִׁים קַלִּים ... שְׁלָמִים, קָדָשִׁים קַלִּים... הַבְּכוֹר וְהַמַּעֲשֵׂר וְהַפֶּסַח, קָדָשִׁים קַלִּים
ההבדלים בין קדשים קלים לקדשי קדשים > מקום השחיטה

קדשים קלים ניתנים לשחיטה בכל רחבי העזרה לעומת קודשי קודשים שנשחטים רק בצפון העזרה.
ההבדלים בין קדשים קלים לקדשי קדשים > אכילת הקורבן

בשר קדשים קלים נאכל על ידי בעלי הקרבן, לאחר שהאימורים הוקטרו על גבי המזבח והחזה ושוק ניתנו לכהנים לאכילה, (מלבד קרבן בכור שניתן כולו לכהנים.) בקרבן שלמים, החזה והשוק נאכלים לכהנים, לבניהם, לבנותיהם, לנשיהם, ולעבדיהם ושפחותיהם הכנעניים. אך במעשר בהמה וקרבן פסח אין דין חזה ושוק, אלא החזה והשוק נאכלים לבעלים כשאר הבשר. כל זאת בשונה מקדשי קדשים שנאכלים רק על ידי כהנים זכרים.
ההבדלים בין קדשים קלים לקדשי קדשים > אכילת הקורבן > מקום האכילה

קדשים קלים נאכלים בכל ירושלים בניגוד לקדשי קדשים שנאכלים רק בעזרה.
ההבדלים בין קדשים קלים לקדשי קדשים > אכילת הקורבן > זמן האכילה

זמן האכילה של קודשים קלים הוא שני ימים ולילה אחד, דהיינו – יום השחיטה, לילו, והיום למחרת, (לא כולל הלילה). זאת פרט לקורבן תודה, ואיל נזיר, שנאכלים ליום ולילה, ומדברי סופרים – עד חצות הלילה בלבד. וקורבן פסח, שנאכל רק בלילה שלאחר הקרבתו, ליל ט"ו בניסן. (או ליל ט"ו באייר, במקרה של קרבן פסח שני). זאת לעומת קדשי קודשים, שזמן אכילתם הוא יום ולילה, ומדברי סופרים – עד חצות הלילה בלבד.
ההבדלים בין קדשים קלים לקדשי קדשים > זמן המעילה

דין מעילה בקודשים קלים, תחילת זמנו רק לאחר זריקת הדם על המזבח ורק על האימורים שמיועדים להישרף על גבי המזבח. אבל בקודשי קודשים (עולה, חטאת, אשם, ושלמי ציבור) נחשב כמועל בקודשים משעה שהקדשו, לאחר שנזרק דמו מועל רק אם השתמש בבשר הקורבן שמיועד להישרף על גבי המזבח. הסיבה להבדל זה היא, שקודשי קודשים נחשבים מתחילה כמיועדים להקרבה, ורק לאחר זריקת הדם מתחדש ההיתר לכוהנים לאכול מן הבשר, ובכך פוקע ממנו איסור מעילה. לעומת זאת קודשים קלים אינם מוגדרים מלכתחילה כמיועדים להקרבה, ולכן לא נוהג בהם איסור מעילה בחייהם, ורק לאחר זריקת הדם, כשמתברר איזה חלקים מן הקורבן מיועדים להקטרה על המזבח ואיזה לאכילה, חל איסור מעילה על החלקים המיועדים למזבח.
ביאורים

↑  אף שקרבן פסח וקרבן חגיגה מכונים בהשאלה "קרבנות צבור" במקורות ספורים מדברי חז"ל, (ראו למשל בתלמוד בבלי, פסחים, דף ע"ו, עמ' ב'). אך אין הכוונה שהם באמת קרבנות ציבור גמורים, אלא שיש להם דמיון מסוים לקרבנות צבור.
↑  כל מה שנשאר מהמורם מהתודה ומאיל הנזיר, דינם כקדשים קלים ונאכל בכל ירושלים, בניגוד לשאר המנחות (שהם קדשי קדשים). ספר עבודה, הלכות מעשה הקרבנות, פרק ט', הלכה י'.
↑  במקרה של בכור הבעלים הם הכהנים, ומותר לתת מבשרו גם לאשת כהן, כמו תרומה. ספר עבודה, הלכות מעשה הקרבנות, פרק י', הלכה ה'.
הערות שוליים

↑  משנה זבחים ה', ויקיטקסט.
↑  משנה זבחים פרק ה', משנה ח', ויקיטקסט.
↑  ספר עבודה, הלכות מעשה הקרבנות, פרק י', הלכה ה'.
↑  ספר עבודה, הלכות מעילה, פרק ב', הלכות א'–ו'.
ערך זה הוא קצרמרבנושא הלכה. אתם מוזמנים לתרום לוויקיפדיה ו.
קנט קונרד

גיילורד קנט קונרד (באנגלית: Gaylord Kent Conrad; נולד ב-12 במרץ 1948) הוא פוליטיקאי אמריקאי שכיהן כחבר הסנאט של ארצות הברית מטעם מדינת דקוטה הצפונית בשנים 1987–2013. במשך 26 שנה היה דמות מפתח בוועדת התקציב של הסנאט, בה כיהן כחבר הבכיר או כיושב הראש במהלך שנים אלה.
הערות שוליים

↑  Kent Conrad on Abortion, באתר On The Issues (באנגלית)
↑  מארק ממוט, Sen. Conrad, D-N.D., Won't Run In 201, באתר NPR‏, 18 בינואר 2011 (באנגלית)
| --- | --- |
בקרת זהויות :  LCCN: no95036723  SNAC: w6n01zd2  US Congress: C000705  VIAF: 58664806   WorldCat (עם VIAF): 58664806
קנט מיוזיק רפורט

הכריכה הקדמית של Kent Music Report מ-11 באוקטובר 1976
קנט מיוזיק רפורט (באנגלית: Kent Music Report) היה מצעד מוזיקה שבועי של סינגלים ואלבומים באוסטרליה, אשר חובר על ידי ההיסטוריון דייוויד קנט (אנ') ממאי 1974 ועד ינואר 1999. ביולי 1987, המצעד זכה למיתוג מחדש בשם Australian Music Report ‏(AMR)‏. ביוני 1988, איגוד תעשיית ההקלטות האוסטרלי, שהשתמש בדו"ח מאז אמצע 1983, בחר להפיק מצעדי מוזיקה משלו כ-ARIA Charts.
לפני הקמת Kent Music Report, המגזין Go-Set פרסם מדי שבוע את 40 הסינגלים המובילים מ-1966, ומצעדי האלבומים מ-1970, עד לפירוק המגזין באוגוסט 1974.
ב-Kent Music Report, פורסמו מצעדי מוזיקה אוסטרליים של שנת 1940 עד 1973 באופן רטרוספקטיבי, תוך שימוש בנתונים שהתקבלו מתחנות רדיו אוסטרליות שונות.
לקריאה נוספת

David Kent (1993). Australian Chart Book 1970 – 1992. Australian Chart Book, St Ives, N.S.W. ISBN 0-646-11917-6.
David Kent (2005). Australian Chart Book 1940 – 1969. Australian Chart Book Pty Ltd, Turramurra, N.S.W. ISBN 0-646-44439-5.
David Kent (2006). Australian Chart Book 1993 – 2005. Australian Chart Book Pty Ltd, Turramurra, N.S.W. ISBN 0-646-45889-2.
הערות שוליים

↑  "Australian Music Report No 676 – 6 July 1987 > National Top 100 Singles". Australian Music Report. ארכיון מ-2021-12-03. נבדק ב-1 במרץ 2020 – via Imgur.com. {{cite web}}:  (עזרה)
↑  Lowe, Daniel. "Australian Chart History". אורכב מ-המקור ב-4 באפריל 2008. {{cite web}}:  (עזרה)
↑  "GO-SET Magazine – Australian singles and album charts, 1966–1974". Poparchives.com.au. אורכב מ-המקור ב-2013-02-12. נבדק ב-2016-05-24.
קרל אמיל לוונהאופט

| --- | --- |
קרל אמיל לוונהאופט
קרל אמיל לוונהאופט
 לידה:  28 במרץ 1691 סטוקהולם, שוודיה 
 הוצאה להורג:  4 באוגוסט 1743 (בגיל 52) סטוקהולם, שוודיה 
 מקום קבורה:  Öved Church 
 מדינה:  שוודיה 
 כינוי:  "הזקן"
 בן או בת זוג:  Beata Cronhielm af Hakunge 
 צאצאים:  Charles Emil Lewenhaupt the Younger, Adam Lewenhaupt, Amalia Beata Lewenhaupt, Ulrika Charlotta Lewenhaupt 
 השתייכות:   צבא הולנד  צבא שוודיה
 תקופת הפעילות:  1710–1743 (כ־33 שנים)
 דרגה:  גנרל
 פעולות ומבצעים
 המלחמה הצפונית הגדולה המלחמה הרוסית-שוודית (1741–1743)
 
קרל אמיל לוונהאופט "הזקן" (בשוודית: Charles Emil Lewenhaupt;‏ 28 במרץ 1691 – 4 באוגוסט 1743) היה גנרל שוודי אשר התבלט במהלך המלחמה הרוסית-שוודית (1741–1743).
ביוגרפיה

לוונהאופט נולד ב-28 במרץ 1691 בסטוקהולם בירת שוודיה. אביו היה הרוזן קרל גוסטף לוונהאופט ואמו הייתה הרוזנת אמליה קוניגסמרק. בגיל 16 הוא נכנס התגייס לצבא הרפובליקה ההולנדית שם הגיע לדרגת קפטן בשנת 1709. שנה לאחר מכן הוא עזב את הצבא ההולנדי והתגייס לצבא שוודיה. הוא הועלה לדרגת לוטננט קולונל ולחם במהלך המלחמה הצפונית הגדולה.
בשנת 1720 התחתן לוונהאופט עם ביאטה קרונהאלם. לזוג נולד בן אחד, קרל אמיל לוונהאופט הצעיר. בשנת 1722 הוא הועלה לדרגת גנרל מיור. במקביל לקריירה הצבאית, הוא פיתח גם קריירה פוליטית. הוא היה חבר בריקסדאג והשתייך למפלגת הכובעים. הוא נמנה בין הגורמים הבולטים בהחלטתה של שוודיה לצאת למלחמה כנגד האימפריה הרוסית בשנת 1741. מלחמה זו ידועה בשם המלחמה הרוסית-שוודית (1741–1743), והיא התרחשה במקביל למלחמת הירושה האוסטרית אשר בה צידדה שוודיה בצרפת ופרוסיה, בעוד רוסיה צידדה בבריטניה ואוסטריה. לוונהאופט מונה למפקד הכוחות השוודיים בפינלנד (במקום קרל קרונשטאדט שהתנגד למלחמה), ופיקד על פלישת הצבא השוודי לרוסיה. המלחמה הסתיימה בכישלון שוודי צורב.
לאחר המלחמה, ב-20 ביוני 1743, נידון לוונהאופט למוות על רקע ביצועים גרועים והתנהלות רשלנית לאורך המלחמה. ההוצאה להורג נקבעה ל-20 ביולי, ובהמשך נדחתה ל-30 ביולי. בנו של לוונהאופט הצליח להבריח אותו מכלאו יחד עם קבוצת תומכים, והוא ניסה לברוח לדנציג בסירה. עם זאת, הוא נתפס וראשו נערף בסטוקהולם ב-4 באוגוסט.
קוסמאס ודמיאנוס הקדושים

| --- | --- |

פרה אנג'ליקו, הוצאתם להורג של קוסמאס ודמיאנוס (מוזיאון הלובר)
 מקום פולחן עיקרי:  מנזר האחיות קלייר העניות במדריד, בזיליקת קוסמאס ודמיאנוס הקדושים בביטונטו (בארי, איטליה)
 פטירה:  303
 חג:  26 בספטמבר (מערב) 1 בנובמבר (מזרח)
 פטרון של:  בתי יתומים, נגד בקע, וטרינרים, ילדים במוסדות, מגדנאים, מגיני הילדים, נגד המגפה, מעונות יום, מנתחים, ספרים וגלחים, רופאים, רוקחים
קוסמאס ודמיאנוס הקדושים (ביוונית: Κοσμάς και Δαμιανός, מתו בשנת 303 לערך) הם קדושים בנצרות שנחשבים למרטירים.
קוסמאס ודמיאנוס היו אחים תאומים שנולדו ככל הנראה בקיליקיה, או לכל הפחות חיו שם, ועסקו בריפוי לחופי מפרץ איסכנדרון. הם לא ביקשו שכר תמורת עבודתם, ותחת זאת העדיפו להמיר את דתם של החולים לנצרות. במסגרת גזרות דיוקלטיאנוס נגד הנוצרים הוצאו להורג בעריפת ראש. הם נחשבים לפטרוני ענף הרפואה והכירורגיה. יום חגם הוא ה-26 בספטמבר בכנסיות המערביות וה-1 בנובמבר בכנסיות המזרחיות.
על פי מסורות נוספות של הכנסייה היוונית-אורתודוקסית, ייתכן שהיו שלושה זוגות של אחים רופאים, שפעלו בערך באותה תקופה (סוף מאה שלישית לספירה):
האחים קוסמאס ודמיאנוס מקיליקיה, שמוצאם כנראה מאזור סוריה. הם נתפסו, עונו ולבסוף נערפו. יום חגם מצוין ב-17 באוקטובר.
האחים התאומים קוסמאס ודמיאנוס מאסיה הקטנה (לפי מסורת אחרת - ממסופוטמיה), שמתו מוות טבעי ונקברו בעיר טרמן במסופוטמיה. יום חגם מצוין ב-1 בנובמבר.
האחים קוסמאס ודמיאנוס מרומא, שנרצחו ליד העיר על ידי רופא פגאני שקינא בהצלחתם. יום חגם מצוין ב-1 ביולי.
בנוסף ליום המיוחד לכל זוג אחים, מציינים ביום ראשון הראשון בנובמבר את יומם של הרופאים ללא שכר.
קרל אלמנדורף

| --- | --- |
אין תמונה חופשית
 לידה:  25 באוקטובר 1891 דיסלדורף, הרפובליקה הפדרלית של גרמניה 
 פטירה:  21 באוקטובר 1962 (בגיל 70) הופהיים, הרפובליקה הפדרלית של גרמניה 
 מוקד פעילות:  גרמניה 
 מקום לימודים:  בית הספר הגבוה למוזיקה וריקוד בקלן 
 סוגה:  מוזיקה קלאסית 
 שפה מועדפת:  גרמנית 
 פרסים והוקרה:  Goethe-Plakette des Landes Hessen (1956) 
 
קרל אדוארד מריה אלמנדורף (בגרמנית: Karl Eduard Maria Elmendorff;‏ 25 באוקטובר 1891 – 21 באוקטובר 1962) היה מנצח אופרה גרמני.
אלמנדרוף, יליד דיסלדורף, למד מוזיקה בקולג' למוזיקה ובבית הספר הגבוה למוזיקה בקלן משנת 1913 עד 1916, אצל פריץ שטיינבאך והרמן אבנדרות. בראשית הקריירה שלו ניצח במספר ערים:
מ-1916 עד 1919 בדיסלדורף
מ-1920 עד 1923 במיינץ
מ-1923 עד 1924 בהאגן
מ-1925  באופרה הממלכתית של בוואריה במינכן
מ-1927 עד 1942 בפסטיבל ביירוית
אלמנדורף היה גם מנצח אורח קבוע בבתי אופרה בכמה מערי אירופה, ביניהם לה סקאלה, מילאנו.
את תפקידו הבכיר בפסטיבל ביירוית, שם נמנה עם סגל הניצוח במשך יותר מעשור, חב במידה רבה לעובדה, שמנצחים אחרים לא יכלו (בגלל יהדותם), או לא היו מוכנים (בגלל התנגדותם למדיניות הנאצית) להופיע בביירוית אחרי שהפסטיבל עבר לשליטת הנאצים.
דיסקוגרפיה

דמדומי האלים - הקלטה חיה, ביירוית 1942, Music & Arts Program, 2000 (הקלטה 1942)
טנהויזר, "תקליטי נאקסוס" 2001 (הקלטה 1930)
טריסטן ואיזולדה, "נאקסוס" 2003 (הקלטה 1928)
קורפוס האוויר השמיני (לופטוואפה)

| --- | --- |
דגל פיקוד הקורפוס
דגל פיקוד הקורפוס
 פרטים
 מדינה:  גרמניה הנאצית גרמניה הנאצית
 שיוך:   לופטוואפה
 סוג:  חיל אוויר
 אירועים ותאריכים
 תקופת הפעילות:  19 ביולי 1939 – 28 באפריל 1945 (5 שנים)
 מלחמות:  מלחמת העולם השנייה
 פיקוד
 מפקדים:  ראו בהמשך
קורפוס האוויר השמיני (בגרמנית: VIII. Fliegerkorps) היה אחד הקורפוסים האוויריים של הלופטוואפה במלחמת העולם השנייה.
היסטוריה

הקורפוס הוקם באופלן ב-19 ביולי 1939, ולחם בעיקר בחזית המזרחית. הקורפוס ניהל את הרכבת האווירית לסטלינגרד החל מדצמבר 1942 ועד לפברואר 1943, הרכבת כשלה באופן נחרץ וגזרה את גורלה של הארמייה השישית של פאולוס שהייתה נצורה בעיר. היחידה התמזגה ב-28 באפריל 1945 עם הפיקוד האווירי האזורי ה-8, והפכה לפיקוד חיל-האוויר השמיני.
מפקדים

וולפרם פון ריכטהופן, 19 ביולי 1939 - 30 ביוני 1942
מרטין פיביג, 1 ביולי 1942 - 21 במאי 1943
הנס זיידמן, 21 במאי 1943 - 28 באפריל 1945
ערך זה הוא קצרמרבנושא צבא. אתם מוזמנים לתרום לוויקיפדיה ו.
קורפוס האס אס ה-18

|  פרטים |
| --- | --- |
 מדינה:  גרמניה הנאצית גרמניה הנאצית
 שיוך:  אס אס ואפן אס אס
 סוג:  קורפוס
 אירועים ותאריכים
 תקופת הפעילות:  דצמבר 1944 – 8 במאי 1945 (כ־159 ימים)
 מלחמות:  מלחמת העולם השנייה
 פיקוד
 מפקדים
 
קורפוס האס אס ה-18 (בגרמנית: XVIII. SS-Armeekorps) היה קורפוס של הוואפן אס אס שלחם במלחמת העולם השנייה.
היסטוריה

הקורפוס הוקם בדצמבר 1944, וכמפקדו מונה היינץ ריינפרט. הוא נכלל במסגרת הארמייה ה-19 שהייתה חלק מקבוצת ארמיות אוברריין. הקורפוס הגן על הריין העליון כנגד התקדמות בעלות הברית, ובייחוד הארמייה הצרפתית הראשונה והארמייה האמריקנית השביעית. בפברואר 1945 פורקה קבוצת ארמיות אוברריין, והקורפוס נכלל במסגרת קבוצת ארמיות G. מפקד הארמייה ה-19 אריך ברנדנברגר נכנע לכוחות צבא ארצות הברית ב-21 באפריל 1945, אולם הקורפוס ה-18 סירב להיכנע והמשיך להילחם באזור גבול שווייץ עד שנכנע ב-8 במאי עם כניעת גרמניה.
מפקדים

גרופנפיהרר היינץ ריינפרט (דצמבר 1944 - 12 בפברואר 1945)
אוברגרופנפיהרר גאורג קפלר (12 בפברואר 1945 - 8 במאי 1945)
קנט קיהל

קנט קיהל (באנגלית: Kent Kiehl; נולד בשנת 1969) הוא פרופסור לפסיכולוגיה ומומחה למדעי המוח שתחומי המחקר העיקריים שלו הם פסיכופתיה, אינטראקציה בין מדעי המוח ומערכת המשפט והערכת מסוכנות. קיהל הוא פרופסור במחלקה לפסיכולוגיה של אוניברסיטת ניו מקסיקו. קיהל השלים את התואר הראשון שלו באוניברסיטת קליפורניה בדייוויס וקיבל את הדוקטורט שלו בשנת 2000 מאוניברסיטת קולומביה הבריטית בהדרכתו של רוברט ד' הייר ופיטר לידלה.
את רוב הקריירה שלו מקדיש קיהל לחקר מדעי המוח של הפרעות נפשיות שונות, בפרט פסיכופתיה, הפרעות פסיכוטיות (סכיזופרניה, הפרעה דו-קוטבית, הפרעות אפקטיביות), פגיעה מוחית בעקבות טראומה, שימוש לרעה בסמים ופראפיליות. ד"ר קיהל פרסם למעלה מ-200 מחקרים שעברו ביקורת עמיתים, וחיבר מספרים ספרים על אוכלוסיות בסיכון גבוה לרצידיביזם.
רשת המחקר של קיהל עברה בין בתי סוהר שונים בארצות הברית וביצעה בדיקות MRI באוכלוסיית האסירים על ידי סורק נייד. כתוצאה מכך, לרשת המחקר של קיהל את המאגר הגדול בעולם של סריקות והדמיות מוח. רשת המחקר של קיהל מוקדשת לגילוי וקידום פתרונות קליניים למניעה, אבחון וטיפול בהפרעות נפשיות והפרעות נוירולוגיות אחרות.
לפי גוגל סקולר, המאמרים של ד"ר קיהל צוטטו יותר מ-22,000 פעמים והוא שומר על מדד H של 77.
ראו גם

רשימת הפסיכופתיה המעודכנת
הרווי קלקלי
הערות שוליים

↑  Kent Kiehl :: Department of Psychology | The University of New Mexico, psych.unm.edu
1 2  PUBLICATIONS – Kent A. Kiehl, Ph.D. (באנגלית אמריקאית)
1 2  Seabrook, John (2008-11-02). "The Minds of Psychopaths". The New Yorker (באנגלית אמריקאית). ISSN 0028-792X. נבדק ב-2023-06-17.
↑  Callum Hoare, Serial killer’s brain scanned by scientists – 'one in a million' find, Express.co.uk, ‏2019-04-24 (באנגלית)
↑  Kent A. Kiehl, scholar.google.com
| --- | --- |
בקרת זהויות :  NLI: 987007360442205171  ISNI: 0000 0003 9969 733X  LCCN: n2012077646  NTA: 380120720  SUDOC: 243578881  VIAF: 294768131   WorldCat (עם VIAF): 294768131
קורפוס האס אס השישי

|  פרטים |
| --- | --- |
 מדינה:  גרמניה הנאצית גרמניה הנאצית
 שיוך:  אס אס ואפן אס אס
 סוג:  קורפוס
 אירועים ותאריכים
 תקופת הפעילות:  8 באוקטובר 1943 – 22 במאי 1945 (שנה)
 מלחמות:  מלחמת העולם השנייה
 פיקוד
 מפקדים
 
קורפוס האס אס השישי (בגרמנית: VI. SS-Freiwilligen-Armeekorps) היה קורפוס של הוואפן אס אס שלחם במלחמת העולם השנייה.
היסטוריה

הקורפוס הוקם ב-8 באוקטובר 1943, וכמפקדו הראשון מונה קרל פפר-וילדנברוך. הקורפוס נשלח לחזית המזרחית, ובינואר 1944 נכלל במסגרת הארמייה ה-16 שהייתה חלק מקבוצת ארמיות צפון. הקורפוס נלחם לכל אורך השנה בקרבות באזור פסקוב, לעיתים תחת הארמייה ה-16 ולעיתים תחת הארמייה ה-18. ביולי של אותה שנה, בעקבות מבצע פסקוב-אוסטרוב נסוג הקורפוס לליבוניה ובעקבות מבצע בגרטיון כותרה כל קבוצת הארמיות בקורלנד שבלטביה. היטלר סירב להרשות לה להתפנות, ושמה של הקבוצה שונה לקבוצת ארמיות קורלנד. הקבוצה נותרה מכותרת בקורלנד עד סיום המלחמה.
מפקדים

אובר-גרופנפיהרר קרל פפר-וילדנברוך (8 באוקטובר 1943 - 11 ביוני 1944)
אובר-גרופנפיהרר פרידריך יקלן (11 ביוני 1944 - 21 ביולי 1944)
גרופנפיהרר קרל פון פישר-טרויינפלד (21 ביולי 1944 - 25 ביולי 1944)
אובר-גרופנפיהרר ולטר קריגר (25 ביולי 1944 - 22 במאי 1945)
קורפוס האס אס ה-14

|  פרטים |
| --- | --- |
 מדינה:  גרמניה הנאצית גרמניה הנאצית
 שיוך:  אס אס ואפן אס אס
 סוג:  קורפוס
 אירועים ותאריכים
 תקופת הפעילות:  נובמבר 1944 – ינואר 1945 (כ־62 ימים)
 מלחמות:  מלחמת העולם השנייה
 פיקוד
 מפקדים
 
קורפוס האס אס ה-14 (בגרמנית: XIV. SS-Armeekorps) היה קורפוס של הוואפן אס אס שלחם במלחמת העולם השנייה.
היסטוריה

הקורפוס הוקם בנובמבר 1944, וכמפקדו הראשון מונה היינץ ריינפרט. הקורפוס נכלל במסגרת הארמייה ה-19 והגן על נהר הריין העליון מפני כוחות בעלות הברית שהתקדמו דרך צרפת לאחר מבצע דרגון. הקורפוס פורק בינואר 1945, ועל בסיסו הוקם קורפוס האס אס העשירי.
מפקדים

גרופנפיהרר היינץ ריינפרט (נובמבר 1944 - דצמבר 1944)
אוברגרופנפיהרר אריך פון דם באך-צלבסקי (דצמבר 1944 - ינואר 1945)
קנט בנסון

| --- | --- |

בנסון בשנת 1976
 לידה:  27 בדצמבר 1954 (בן 69) ניו קאסל, אינדיאנה, ארצות הברית
 עמדה:  סנטר
 גובה:  2.08 מטרים
 מספר:  54
 מכללה:  אוניברסיטת אינדיאנה
 דראפט:  בחירה ראשונה, 1977 מילווקי באקס
 קבוצות כשחקן
 1977–1980 1980–1986 1986–1987 1987–1988 1988–1989:  מילווקי באקס דטרויט פיסטונס יוטה ג'אז קליבלנד קאבלירס פלקנסטרו קאנטו
 הישגים כשחקן
 זכייה בפרס האזרחות של ה-NBA‏ (1982) זכייה בטורניר אליפות המכללות (1976)
מייקל קנט בנסון (באנגלית: Michael Kent Benson; נולד ב-27 בדצמבר 1954) הוא כדורסלן עבר אמריקאי, אשר שיחק בליגת ה-NBA בין השנים 1977–1989, לאחר שנבחר בבחירה הראשונה של דראפט 1977. לאורך 11 עונותיו בליגה העמיד ממוצעים כוללים של 9.1 נקודות, 5.7 ריבאונדים ו-1.8 אסיסטים למשחק.
קריירת מכללות

בנסון נולד וגדל בניו קאסל שבאינדיאנה, ובין השנים 1973–1977 למד באוניברסיטת אינדיאנה. בעונת 1975/1976 הוביל את קבוצת הכדורסל של האוניברסיטה, לצדם של סקוט מיי וקווין באקנר, לזכייתה השלישית אי פעם בטורניר אליפות המכללות. באותה עונה ניצחו ה"הוז'רס" בכל 32 משחקי הקבוצה, בהדרכת המאמן חבר היכל התהילה של הכדורסל בובי נייט. במשחק חצי הגמר קלע בנסון 16 נקודות מול UCLA, ובמשחק הגמר מול אוניברסיטת מישיגן שוב הצטיין עם 25 נקודות, מה שזיכה אותו בפרס "השחקן המצטיין של הפיינל פור" (NCAA Final Four Most Outstanding Player).
בעונתו האחרונה בליגת המכללות, 1976/1977, הוביל את קבוצתו עם ממוצעים של 19.8 נקודות ו-10.5 ריבאונדים למשחק, לצדם של הפרשמנים מייק וודסון ובוץ' קרטר, אולם הקבוצה רשמה מאזן 14–13 ולא השתתפה כלל בטורניר אליפות המכללות. בסיום העונה נבחר בנסון לחמישיית העונה של ליגת המכללות (First-team All-American), בפעם השנייה ברציפות.
קריירת משחק מקצועית

בדראפט ה-NBA‏ 1977 נבחר בנסון בבחירה הראשונה, על ידי מילווקי באקס. כבר במשחקו הראשון ב-NBA התקוטט עם שחקן לוס אנג'לס לייקרס, כרים עבדול-ג'באר; בשל אגרוף ששלח עבדול-ג'באר לפניו של בנסון, שבר כוכב הלייקרס את ידו והושבת ממשחק במשך כחודשיים. לאורך תקופתו במילווקי הציג בנסון יכולת מאכזבת, ביחס לציפיות הגבוהות ממנו, ותרם 9.8 נקודות ו-5.9 ריבאונדים למשחק בשתיים וחצי עונותיו בקבוצה.
בפברואר 1980 הועבר בטרייד לדטרויט פיסטונס, בתמורה לסנטר הוותיק בוב לניר. בעונת 1980/1981 קלע שיא קריירה של 15.7 נקודות בממוצע למשחק, אולם הפיסטונס סיימו במקום האחרון באזור המזרחי, עם מאזן שלילי 21–61. בעונת 1984/1985 סייע לקבוצה להעפיל לחצי גמר האזור המזרחי, כמחליפו מהספסל של ביל ליימביר.
בקיץ 1986, לאחר כ-6 וחצי עונות בדטרויט, הועבר עם קלי טריפיוקה בטרייד ליוטה ג'אז, בתמורה לאדריאן דאנטלי. באוקטובר 1987 הועבר עם דל קרי בטרייד נוסף לקליבלנד קאבלירס, בתמורה לדריל דוקינס ומלווין טרפין, אך כבר לאחר שני משחקים שוחרר מהקאבלירס.
בעונת 1988/1989 עבר לשחק בקבוצת פלקנסטרו קאנטו מליגת העל האיטלקית. בעונתו היחידה בקבוצה הפסידה קאנטו בסדרת גמר גביע קוראץ', מול פרטיזן בלגרד בה שיחקו אלכסנדר ג'ורג'ביץ', סשה דנילוביץ', ולאדה דיבאץ וז'ארקו פאספלי.
הערות שוליים

↑  סטטיסטיקות הקריירה של בנסון ב-NBA, באתר basketball-reference.com
↑  סטטיסטיקות המשחק בין אינדיאנה ל-UCLA, באתר sports-reference.com
↑  סטטיסטיקות המשחק בין אינדיאנה למישיגן, באתר sports-reference.com
↑  סטטיסטיקות המכללות של בנסון, באתר sports-reference.com
↑  רשימת הנבחרים בדראפט 1977, באתר basketball-reference.com
↑  עבדול-ג'באר שובר את היד אחרי שחבט בבנסון, באתר basketballnetwork.net,‏ 23 ביוני 2018
↑  בנסון נשלח בטרייד לפיסטונס, באתר הניו יורק טיימס, 5 בפברואר 1980
↑  בנסון וטריפיוקה נשלחים בטרייד ליוטה, באתר orlandosentinel.com,‏ 22 באוגוסט 1986
↑  פרטיזן גוברת על קאנטו בגמר גביע קוראץ' 1989, באתר basketfinals.com,‏ 8 במאי 2019